Գլեբ Սկորոխոդով

Գլեբ Անատոլիի Սկորոխոդով (, ապրիլի 23, 1930, Գրոզնի ֊ հոկտեմբերի 10, 2012, Մոսկվա), խորհրդային, ռուս գրող, դրամատուրգ, լրագրող և կինոքննադատ։ 2000 թվականին արժանացել է Ռուսաստանի վաստակավոր արտիստի կոչմանը։

Կենսագրություն 
Նրա ծնողները Անատոլի Վլադիմիրի Սկորոխոդովը (1907–1990) և Գուտտա Բորիսի Սկորոխոդովան էին (1905–1993):

Ավարտել է Մոսկվայի պետական համալսարանի լրագրության ֆակուլտետը։ 1960-ական թվականներին նա Խորհրդային Միության գրական և դրամատիկական ծրագրերի գլխավոր թողարկումների հեղինակն ու ռեժիսորն էր․ որպես լրագրող և խմբագիր է աշխատել Մելոդիա պետական ձայնագրման ստուդիայում։ Նա նաև դասախոսել է Մոսկվայի ժողովուրդների բարեկամության համալսարանի լրագրության ֆակուլտետում։ 1970 թվականից սկսած եղել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի դոցենտ։

Հայտնի է դարձել սկավառակների պատմության մասին իր գրքով։ 1990-ականներին Սկորոխոդովը համագործակցել է ATV հեռուստաընկերության հետ։ 1993 թվականից մինչև 2002 թվականի հունվարը վարել է «Կորցրածի հետքերով» հաղորդումը Ռուսական առաջին ալիքի և ՆՏՎ հեռուստաալիքի եթերում։ 1994-1995 թվականներին «Նադեժդա» ռադիոկայանում վարել է «Հին նորություններ» ռադիոհաղորդումը, իսկ 2002-2005 թվականներին՝ «Գլեբ Սկորոխոդովի ֆիլմի պատմությունը» հաղորդումը Ռոսիա 1-ի եթերում։ 1999 թվականին արժանացել է ՏԵՖԻ մրցանակի։

Սկորոխոդովը հեղինակել է գրքեր Ֆաինա Ռանևսկայայի, Կլավդիա Շուլժենկոյի, Լեոնիդ Ուտյոսովի և այլ արտիստների մասին։ Գրական մշակման է ենթարկել Կլավդիա Շուլժենկոյի և Լիդիա Սմիրնովայի գրքերը։

Մահացել է 2012 թվականի հոկտեմբերի 10-ին Մոսկվայում, երկարատև հիվանդությունից հետո՝ 82 տարեկան հասակում։ Հոկտեմբերի 13-ին տեղ է ունեցել նրա հոգեհանգստի արարողությունը Շուբինի Կոսմայի և Դամիանայի տաճարում, այնուհետև գրողի մարմինը հրկիզվել է Խովանսկոյե դիակիզարանում։ Աճյունը թաղվել է Մոսկվայի Դանիլովսկոյե գերեզմանատանը։

Ծանոթագրություններ

Արտաքին հղումներ 
 Գլեբ Սկորոխոդով․ հեղինակի գիրքը 
 Գլեբ Սկորոխոդովի կենսագրությունը 

Խորհրդային դրամատուրգներ
ՏԷՖԻ մրցանակի դափնեկիրներ
Ռուս լրագրողներ
Խորհրդային գրողներ
Խորհրդային լրագրողներ
Ռուս հաղորդավարներ
Մոսկվայի պետական համալսարանի շրջանավարտներ
Խորհրդային վիպասաններ